Laptop

Laptop ma komputer laptop ma zui komputer notebook, ba hiza asese la'adogo'ö manö laptop ma notebook, no sambua ngawalö komputer side-ide ba anifi-nifi irege oroma ia hulö sambua mbuku wanura (li Inggris notebook) ba tola tefedadao ia ba hagita (li Inggris lap eluahania hagita ba top eluahania tete) ba wangoguna'ö ya'ia (faigi gambara ba nga'örö andre).

 
So göi komputer bö'ö sabölö ebua nifotöi desktop, si lö talafu ebua irege tola tefedadao ia ba dete meza (li Inggris desk eluahania meza, top eluahania tete). 

Ba so komputer segebua sibai ni'oguna'ö ba wangoroma'ö fefu ni'ilada ba internet. Komputer simane da'a itaria fondrege mofa'abölö ira irege labe'e töira komputer super (li Inggris supercomputer; super eluahania talafu töra wa'abölö). Komputer ni'oguna'ö ba wangirö'ö nga'örö nibaso-basomö andre ma zui ngawalö nibaso si so ba Facebook, Instagram, YouTube, btn. no komputer super simane andrö.

Kategori:Komputer